Александър Пушкин
Желание

Превод от руски: Стоян Бакърджиев, —

chitanka.info

Желание[0]

Мъчително се влачат ден след ден

и всеки миг печален умножава

скръбта от тъжната любов у мен

и лудостта мечтите ми смущава.

Но аз мълча с безропотни уста,

проливам сълзи — в тях утеха диря.

Душата ми, пленена от скръбта,

една горчива сладост в тях намира.

О, мой живот! Литни, не те коря.

Укрий се, призрак блед, недружелюбен

В любовната си мъка аз съм влюбен —

и да умра, но влюбен да умра!

[0] Предполага се, че това стихотворение без знанието на Пушкин е било напечатано в алманаха на Б. Фьодоров „Памятник отечественных муз на 1827 год“. ↑

Заслуги

Имате удоволствието да четете тази книга благодарение на Моята библиотека и нейните всеотдайни помощници.

http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.